«Blade Runner» dopingsjekkes etter avispåstander
Ifølge The Telegraph følger både idrettsforbund og antidoping-byråer utviklingen i kjølvannet av drapet i «Blade Runners» hus forrige uke. Årsaken er at The Sun denne uken skrev at dopingmidler skal ha blitt funnet i Blade Runners hus - hvor kjæresten Reeva Steenkamp (30) ble funnet skutt og drept før helgen. Hun bisettes samtidig som siktede Pistorius er tilbake i retten i Sør-Afrika tirsdag. Nå risikerer den velkjente friidrettsutøveren å få verdensrekordene i Paralympics annullert, og samtidig måtte returnere medaljene fra Paralympics i London - dersom etterforskningen viser at 400 meter-løperen har hatt befatning med doping.I en redegjørelse fra World Anti Doping Agency (WADA) gitt til den britiske avisen heter det: «WADA er klar over avisrapportene som antyder at steroider ble funnet i hjemmet til Oscar Pistorius. Da dette er en politisak må WADA og Sør-Afrikas institutt for dopingfri idrett arbeide hensiktsmessig med politiet. Med tanke på den pågående politietterforskningen, må WADA frastå å komme med en uttalelse på dette tidspunkt».Det er vanlig prosedyre at WADA venter til politietterforskningen er avsluttet før de ser nærmere på slike saker. Dette gjelder selv om bevisene i rettsaken også kan benyttes i en idrettsrelatert høring. Det Internasjonale Friidrettsforbundet har sagt at enhver forklaring som Pistorius gjennomfører under ed vil bli behandlet som full åpenhet, og at de vil ta stilling til påstandene i ettertid.
Også idrettsmerittene til Oscar Pistorius (26) trekkes i tvil etter at kjæresten hans ble funnet drept - etter et mulig steroide-funn i huset til friidrettstjernen.